A budapesti nyomozók befejezték annak a férfinak az ügyét, aki a gyanú szerint minden különösebb előzmény nélkül szúrta meg kollégáját. Az eset még tavaly nyáron történt, augusztus 8-án 17 óra körül érkezett hozzájuk a bejelentés, miszerint az újpesti metróállomáson egy férfi megszúrta a munkatársát.

A nyomozás szerint a 24 éves V. Dávid minden előzetes vita nélkül szúrta meg az áldozatot. A férfi a bicska felől érdeklődött, mert ő is szeretett volna venni, mire az elkövető a minőség bemutatásának egy igen különös módját választotta:

Minden különösebb ok vagy előzmény nélkül többször is megszúrta a kollégáját.

Az életveszélyt okozó testi sértés bűntett miatt folytatott nyomozás vizsgálati szakaszában a Budapesti Rendőr-főkapitányság Nyomozó Főosztály Életvédelmi Osztály Vizsgálati Alosztály munkatársai az ügyet átadták az illetékes ügyészségnek.